The Shoes of the Fisherman (cinta)

:*Iste articlo ye sobre una cinta estausunidense de drama politico epico de l'anyo 1968; ta atros usos, se veiga *'The Shoes of the Fisherman***.


***The Shoes of the Fisherman*** (títol orichinal en [[Idioma anglés|anglés]], en [[Idioma aragonés|aragonés]] ***Os zapatos d'o pescador***, estrenada en [[Aragón]] con o títol en [[Idioma castellano|castellano]] de ***Las sandalias del pescador***, en aragonés ***As sandalias d'o pescador**'') ye una [[cinta]] de [[cine estausunidense]] de [[cine de drama]] [[Cine politico|politico]] [[Cine epico|epico]] estrenada l'anyo [[1968]], dirichida por Michael Anderson seguntes un [[guión adaptau]] por [[John Patrick]] y [[James Kennaway]] (basau en a [[novela]] ''[[The Shoes of the Fisherman (novela)|The Shoes of the Fisherman]]'', publicada por [[Morris West]] l'anyo [[1963]]), con una [[banda sonora orichinal]] d'[[Alex North]], una [[dirección de fotografía]] d'[[Erwin Hillier]] y una [[producción cinematografica]] de [[George Englund]] ta la [[productora cinematografica]] [[Metro-Goldwyn-Mayer]]. Conta con un [[elenco]] formu por [[Anthony Quinn]], [[Laurence Olivier]], [[Oskar Werner]], [[David Janssen]], [[Vittorio De Sica]], [[Leo McKern]], [[John Gielgud]], [[Barbara Jefford]], [[Rosemary Dexter]], [[Frank Finlay]], [[Burt Kwouk]], [[Arnoldo Foà]], [[Paul Rogers]], [[George Pravda]], [[Clive Revill]], [[Niall MacGinnis]], [[Marne Maitland]], [[Isa Miranda]], [[Gerald Harper]], [[Leopoldo Trieste]], [[Peter Copley]], [[Arthur Howard]] y [[Jean Rougeul]], entre d'atros [[actor]]s.

Kiril Pavlovich Lakota ye l'[[arcebispe]] de [[Archidiocesi de Lviv|Lviv]] y fa 20 anyos que ye presonero en un campo de treballo en [[Siberia]], en a [[Unión Sovietica]]. Bel día lo claman a presencia de Piotr Ilyich Kamenev, lo suyo antigo garcholero, qui en ixe momento ye lo [[primer ministro d'a Unión Sovietica]]. Iste li diz que será liberau immediatament coo consecuencia d'un alcuerdo entre los sovieticos y lo [[Ciudat d'o Vaticano|Vaticano]], pero amás li explica la situación internacional con o periglo que suposa una [[China]] que no ye capable de dar de chentar a la suya población y ye fendo movimientos de tropas con a posibilidat d'invadir países productors de [[roz]] en o [[Sud-este d'Asia]] y tamién [[Siberia]]. En plegar enta [[Roma]], lo [[papa]] lo nombra [[cardenal]] titular d'a [[ilesia de Sant Atanasio de Roma]], en contra d'os deseyos de Kiril. En morir dimpués o papa, Kiril partecipa en o [[conclau]] como ardenal elector y succesivas votacions no plegan enta la elección de garra d'os candidatos. Alavez un d'os cardenals proposa como candidato a Kiril, que encara que no lo deseya ye esleyiu nuevo papa. Como papa destaca por a suya funda preocupación por toz os sers humans, pero la suya prencipal decisión como pontifice plegará dimpúes d'una reunión con os líders de [[China]] y la [[Unión Sovietica]].

A cinta s'ambienta en a suya epoca actual ([[1968]]) en o [[districto federal de Siberia]] y en [[Moscú]] ([[Rusia]]), en a [[Ciudat d'o Vaticano]] y en [[Roma]] ([[Italia]]) y las suyas escenas se filmoron en a [[Laponia finlandesa]] ([[Finlandia]]) y en [[Roma]] ([[Italia]]), amás d'en os [[Estudios Cinecittà]] tamién en Roma.

''The Shoes of the Fisherman'' ha recibiu bels [[Lista de premios cinematograficos|premios]] y nominacions, en destacando dosnominacions a los [[Premios Oscar]] ([[Premio Oscar a lo Millor Disenyo de Producción|Millor Disenyo de Producción]] y [[Premio Oscar a la Millor Banda Sonora Orichinal|Millor Banda Sonora Orichinal]]) en [[1969]] mientres a [[41ena edición d'os Premios Oscar|41<sup>ena edición]] d'os premios; y un [[Premio Globo d'Oro a la Millor Banda Sonora Orichinal]] y la nominación a lo [[Premio Globo d'Oro a la Millor Cinta Dramatica]] en [[1969]] en a [[26ena edición d'os Premios Globos d'Oro|26<sup>ena</sup> edición]] d'os [[Premios Globos d'Oro]].

== Elenco ==


== Se veiga tamién ==
* [[Cine en 1968]].
* [[Cintas de 1968]].

== Referencias ==


== Vinclos externos ==

*  [https://www.imdb.com/title/tt0063599/ ''The Shoes of the Fisherman''] en [[Internet Movie Database]].
*  [https://www.tcm.com/tcmdb/title/1054/enwp ''The Shoes of the Fisherman''] en [[TCM Movie Database]].
*  [https://catalog.afi.com/Catalog/moviedetails/23663 ''The Shoes of the Fisherman''] en l**American Film Institute Catalog* de l*'American Film Institute''.